“หัวเว่ย” ขยายลงทุน ”CLOUD SERVICE” 700 ล้าน ปักหมุดนิคมฯอมตะ-กทม. - FINNOMENA
บีโอไอเผย “หัวเว่ย” ยักษ์ใหญ่จากจีน เตรียมขยายการลงทุนในไทยอีก 700 ล้านบาท ดำเนินกิจการ คลาวด์ เซอร์วิส (CLOUD SERVICE) เพื่อเสริมพลังของเครือข่ายอินเทอร์เน็ตและโครงสร้างพื้นฐานด้านดิจิทัลของไทย
14 ส.ค. 2561

บีโอไอเผย “หัวเว่ย” ยักษ์ใหญ่จากจีน เตรียมขยายการลงทุนในไทยอีก 700 ล้านบาท ดำเนินกิจการ คลาวด์ เซอร์วิส (CLOUD SERVICE) เพื่อเสริมพลังของเครือข่ายอินเทอร์เน็ตและโครงสร้างพื้นฐานด้านดิจิทัลของไทย
โดยตั้งเป้าไว้ที่นิคมอุตสาหกรรมอมตะซิตี้ จังหวัดชลบุรี และอีกแห่งที่กรุงเทพมหานคร โดยจะให้บริการแก่หน่วยงานภาครัฐของไทย และภาคเอกชนทั้งไทยและต่างชาติ และบุคคลทั่วไป
โครงการคลาวด์เซอร์วิสของหัวเว่ย นับเป็นเครื่องมือที่จะช่วยเพิ่มประสิทธิภาพในการทำงานของภาครัฐและเอกชน อีกทั้งยังช่วยให้ประชาชนเข้าถึงบริการอิเล็กทรอนิกส์ของภาครัฐได้สะดวกมากขึ้น
ปัจจุบัน มีผู้ได้รับส่งเสริมการลงทุนในกิจการคลาวด์ เซอร์วิส จำนวน 7 ราย เงินลงทุนรวมกว่า 1,140 ล้านบาท ทั้งนี้ บริษัท หัวเว่ย เทคโนโลยี (ประเทศไทย) จำกัด ได้รับส่งเสริมการลงทุนไปก่อนหน้านี้แล้ว 3 โครงการ ได้แก่ กิจการสนับสนุนการค้าและการลงทุน กิจการสำนักงานใหญ่ข้ามประเทศ และกิจการบริการเทคโนโลยีดิจิทัล
ที่มา : https://www.prachachat.net/economy/news-204036
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: